Die ou bekende en geliefde FAK-sangbundel het in 2012 'n welkome aanvulling gekry. Liedjies wat die afgelope 40 jaar in Afrikaanse musiek geblom het, kry plek in die nuwe Volume II. Hierdie nuwe sangbundel maak plek vir 400 liedjies wat geskryf en gesing is sedert die vorige uitgawe van 1979. Vanjaar, 2012, is ook die 75ste bestaansjaar van die FAK-sangbundel en juis daarom is besluit om die wonder van Afrikaanse musiek behoorlik te vier met die uitreiking van 'n nuwe sangbundel. Die nuwe rubrieke sluit in: Immergroen &populêr; Kleinkuns; Kinderliedjies; Geestelike liedjies; Tradisionele liedjies; Kunsmusiek en Koormusiek.
Benewens die rubriekindeling het die bundel ook 'n register volgens liedere se titels en eerste reëls.
Daar is sappige staaltjies oor wilde partytjies, warm bokkies, dodgy plekke, trance-paarties en avonture in jacuzzi's, en hy lig ook die sluier oor sy ervarings met onder andere rofstoeiers, skoonheidskoninginne, polisiemanne, hipsters in nagklubs, 'n sanger wat hom wou bliksem, ooms wat hom van verhoë gegooi wil hê en 'n stewige tannie wat met 'n krieketkolf op hom afstorm.
Parow beantwoord ook taai vrae wat al deur mense aan hom gevra is, soos: Is dit waar wat hulle sê van 'n man met 'n lang pet? En: Hoe kry jy dit reg om jou snor so te hou dat girls dit onweerstaanbaar vind? Hy vertel die stories agter sy gewildste songs en draai nie doekies om oor wat hy van 'n klomp goed dink nie, soos die 'ou' Afrikaans en die 'nuwe' Afrikaans, die lewe in Suid-Afrika en wat dit regtig beteken om 'n rapper te wees. Die boek bevat ook die lirieke van baie van sy treffers en talle foto's wat nog nooit voorheen gesien is nie.